《淮南王》
两汉·佚名

淮南王。自言尊。百尺高楼与天连。后园凿井银作床。

金瓶素绠汲寒浆。汲寒浆。饮少年。少年窈窕何能贤。

扬声悲歌音绝天。我欲渡河河无梁。愿化双黄鹄还故乡。还故乡。

入故里。徘徊故乡苦身不已。繁舞寄声无不泰。徘徊桑梓游天外。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。